VšĮ Regioninė Mažeikių ligoninė numatydama chirurgijos ir akušerijos -ginekologijos paslaugų plėtrą, prie jau dirbančių gydytojų komandos, kviečia prisijungti **gydytoją(-us) chirurgą(-us)/vaikų chirurgą(-us)** ir **gydytoją(-us) akušerį(-ius)-ginekologą(-us)**.

**Mūsų tikslas** – teikti mokslu ir pažangiomis technologijomis pagrįstas, kokybiškas ir pacientų poreikius bei teisėtus lūkesčius atitinkančias sveikatos priežiūros paslaugas, užtikrinant paslaugų patikimumą, etiškumą, rezultatyvumą, efektyvumą, tęstinumą ir saugumą.

**Mūsų vertybės** – profesionalumas, kokybė, operatyvumas, bendradarbiavimas komandoje, atidumas ir dėmesys kiekvienam pacientui.

**Mūsų vizija** – išlikti nuolat tobulėjančia ir aukštą visuomenės pasitikėjimą išlaikančia asmens sveikatos priežiūros įstaiga, teikiančia kokybiškas ambulatorines ir stacionarines asmens sveikatos priežiūros paslaugas, atitinkančias Lietuvos Respublikos ir Europos Sąjungos teisės aktų reikalavimus.

**Mes Tau siūlome:**

* galimybę dirbti stacionaro skyriuose, skubiosios pagalbos ir konsultacijų skyriuje ir/ar budėjimuose;
* galimybę derinti darbo grafiką;
* įdomų ir dinamišką darbą profesionalioje įvairaus profilio specialistų komandoje;
* galimybę darbe pasitelkti modernią diagnostinę įrangą, tyrimus ir procedūras;
* galimybę realizuoti savo žinias ir gebėjimus;
* erdvę asmeniniam bei profesiniam tobulėjimui;
* konkurencingą ir motyvuojantį atlyginimą, bei priedus už darbo rezultatus;
* vykstantiems į darbą iš kito rajono yra galimybė kompensuoti vykimo į/iš darbo išlaidas.

**Mes tikimės, kad Tu:**

* turi lyderio savybių, gebi prisiimti atsakomybę;
* esi organizuotas, moki sutelkti komandą bendram darbui;
* esi empatiškas, bendradarbiaujantis, geranoriškas, pasižymi paslaugumu;
* turi norą tobulėti.

**Reikalavimai**

* turėti galiojančią licenciją verstis medicinos praktika pagal **gydytojo chirurgo/vaikų chirurgo** ir **gydytojo akušerio-ginekologą** profesinę kvalifikaciją;
* mokėti lietuvių k. ir anglų k./rusų k.;
* turėti bazines kompiuterinio raštingumo žinias;
* gebėti dirbti komandoje.

**Siūlomo darbo pradžia** – nedelsiant, pagal susitarimą.

**Atlyginimo dydis** – pagal susitarimą, mokamas nuo 1518 Eur/mėn, priklausomai nuo darbų intensyvumo, turimos kvalifikacijos. Atlyginimo dydis išsamiau aptariamas pokalbio dėl darbo metu.

Dėl smulkesnės informacijos kreiptis tel.: (8 443) 98 303, (8 443) 98 305 arba el. paštu: personalas@mazeikiuligonine.lt